smcproject/ml-wiki-sentences huggingface dataset:
ദക്ഷിണേഷ്യയിലെ ഭക്ഷണവിഭവങ്ങൾ ദക്ഷിണേഷ്യ
പ്രധാനമായും ഇന്ത്യൻ ഉപഭൂഖണ്ഡത്തിലെ ഭക്ഷണവിഭവങ്ങളാണ് ദക്ഷിണേഷ്യയിലെ ഭക്ഷണവിഭവങ്ങൾ എന്നതുകൊണ്ട്‌ അർത്ഥമാക്കുന്നത്.
വിവിധതരം സുഗന്ധവ്യഞ്ജനങ്ങളും, ഔഷധങ്ങളുടെയും, പച്ചക്കറികളുടേയും സൂക്ഷ്മവും വൈവിധ്യമാർന്നതുമായ ഉപയോഗം കൊണ്ട് വ്യത്യസ്തമാണ് ദക്ഷിണേഷ്യയിലെ ഭക്ഷണവിഭവങ്ങൾ.
മുളക് , കുരുമുളക് , വെളുത്തുള്ളി , ഇഞ്ചി , ഗ്രാമ്പു , ജീരകം , മഞ്ഞൾ , നെയ്യ് , വെണ്ണ , തൈര് തുടങ്ങിയവയുടെ ഉപയോഗം പൊതുവായി കണ്ടുവരുന്നു.
ധാന്യങ്ങളിൽ അരിയും ഗോതമ്പും ആണ് പ്രധാനമായും ഉപയോഗിക്കുന്നത്.
കറിയുടെ ഉപയോഗം പൊതുവായി എല്ലാ മേഖലയിലും കണ്ടുവരുന്നു.
മാംസം, മത്സ്യം എന്നിവയുടെ ഉപയോഗം മതപരമായ വിസ്വാസങ്ങൾക്കനുസരിച്ച് വ്യത്യാസപ്പെട്ടിരിക്കുന്നു.
ഇന്ത്യൻ ഭക്ഷണങ്ങളിലാണ് ഇത്തരം പ്രകടമായ വ്യത്യാസങ്ങൾ കാണുന്നത്.
മദ്ധ്യേഷ്യയിലെ ഭക്ഷണവിഭവങ്ങൾ മദ്ധ്യേഷ്യ
മദ്ധ്യേഷ്യയിലെ ഭക്ഷണരീതി പശ്ചിമേഷ്യയിലെയും പൂർവ്വേഷ്യയിലെയും ഭക്ഷണരീതികളോട് സമാന സ്വഭാവമുള്ളതാണ്.
മാട്ടിറച്ചിയും കുതിരയിറച്ചിയും ആട്ടിറച്ചിയും മാംസാഹാരങ്ങളിൽ ഉൾപ്പെടുന്നു.
കുമ്മിസ് എന്നറിയപ്പെടുന്ന പുളിപ്പിച്ച കുതിരപ്പാൽ മംഗോളിയൻ, തുർക്കിക്ക് ജനതയുടെ പ്രധാന പാനീയമാണ്.
പോഷകസമ്പുഷ്ടമായ ഈ പാനീയം മദ്ധ്യേഷ്യൻ സംസ്കാരത്തിൻറെ ഭാഗമാണ്.
തൈരിൻറെ ജന്മദേശമായി മദ്ധ്യേഷ്യ അറിയപ്പെടുന്നുണ്ട്.
വടക്കനേഷ്യയിലെ ഭക്ഷണവിഭവങ്ങൾ വടക്കനേഷ്യ
റഷ്യൻ ഫെഡറേഷൻ ഉൾപ്പെടുന്ന വടക്കനേഷ്യയിലെ ഭക്ഷണരീതികൾ റഷ്യയിലെ ഭക്ഷണരീതികളുടെ പര്യായമാണെന്ന് പറയാം.
പൂർവ്വേഷ്യയിലെ ഭക്ഷണവിഭവങ്ങൾ പൂർവ്വേഷ്യ
ചൈനീസ് , ജാപ്പാനീസ് , കൊറിയൻ , മംഗോളിയൻ , തായ്‌വാനീസ് ഭക്ഷണവിഭവങ്ങളാണ് പൂർവ്വേഷ്യയിലെ ഭക്ഷണവിഭവങ്ങൾ എന്നതുകൊണ്ട്‌ ഉദേശിക്കുന്നത്.
ലോകത്തിൽ ഏറ്റവും കൂടുതൽ ജനങ്ങൾ ഉള്ള മേഖലയാണ് പൂർവ്വേഷ്യ.
അതുകൊണ്ടുതന്നെ ഭക്ഷണരീതിയിലും വിഭവങ്ങളിലും ഏറെ വൈവിധ്യങ്ങൾ കാണപ്പെടുന്നുണ്ട്.
ചൈനയാണ് വൈവിധ്യത്തിൻറെ കാര്യത്തിൽ മുന്നിൽ നിൽക്കുന്നത്.
ചൈനീസ്‌ ഭക്ഷണവിഭവങ്ങൾ ഏറെ പ്രസിദ്ധമാണ്.
അരി , നൂഡിൽസ് , ചെറുപയർ , സോയാബീൻസ് ആട്ടിറച്ചി, വിവിധതരം ഇലക്കറികൾ , കടൽ വിഭവങ്ങൾ എന്നിവയൊക്കെയാണ് ഈ മേഖലയിൽ പൊതുവായി ഉപയോഗിച്ചുവരുന്നത്.
മിക്ക പ്രദേശങ്ങളിലും ചായ ആണ് പ്രധാന പാനീയം.
കടൽ വിഭവങ്ങളുടെ ആളോഹരി ഉപഭോഗത്തിൽ ജപ്പാനാണ് ലോകത്തിൽ ഒന്നാംസ്ഥാനം.
പശ്ചിമേഷ്യയിലെ ഭക്ഷണവിഭവങ്ങൾ പശ്ചിമേഷ്യ
ഈജിപ്റ്റ്‌ ഒഴികെയുള്ള മദ്ധ്യപൂർവേഷ്യൻ രാജ്യങ്ങളിലെ ഭക്ഷണവിഭവങ്ങളാണ് പശ്ചിമേഷ്യയിലെ ഭക്ഷണവിഭവങ്ങൾ എന്നതുകൊണ്ട്‌ ഉദ്ദേശിക്കുന്നത്.
ഏറെ പ്രത്യേകതകളുള്ള അറേബ്യൻ ഭക്ഷണരീതിയാണ് ഈ മേഖലയിൽ കണ്ടുവരുന്നത്.
കൂട്ടമായിരുന്ന് ഒരു പാത്രത്തിൽ ഒന്നിച്ചു ഭക്ഷണം കഴിക്കുന്ന രീതി ഇവിടെയുണ്ട്.
മന്തി, മജ്‌ലൂസ്, ഷവർമ്മ , മസ്‌ലി, കബ്‌സ അഫ്ഗാനി/ലാഹോർ ബിരിയാണി, ഹരീസ്, സരീദ്, മത്‌റൂബ, ബഷ്മൽമക്, റോണ, ലഹം മസ്സങ്ക, നാഷ്ഫ്‌ലഹം, ഖുബ്‌സ് തുടങ്ങി അറബികളുടെ ഇഷ്ടവിഭവങ്ങളെല്ലാം ഇവിടെ പ്രസിദ്ധമാണ്.
ഒലിവെണ്ണ , എള്ള് , കടല , ഈത്തപ്പഴം എന്നിവ പൊതുവായി ഉപയോഗിച്ചുവരുന്ന ചേരുവകളാണ്.
ഇസ്‌ലാമിക് നിയമപ്രകാരം അനുവദനീയമായ ഭക്ഷണം മാത്രമാണ് ഇസ്ലാമിക രാജ്യങ്ങളിൽ അനുവദിക്കപ്പെട്ടിട്ടുള്ളത്.
പന്നിയിറച്ചി, മദ്യം എന്നിവ അത്തരം രാജ്യങ്ങളിൽ വിലക്കപ്പെട്ടവയാണ്.
ചിത്രശാല Indonesian food Sayur green beans (16665761274) Misc Indian cuisine Curry - Indian cuisine Chinese dumplings Arabic Food - Samak Mendi അവലംബം
കെ.എസ്. ഹെഗ്ഡെ മെഡിക്കൽ അക്കാദമി ഇംഗ്ലീഷ് വിലാസം https://ml.wikipedia.org/wiki/K.
S._Hegde_Medical_Academy
മംഗലാപുരം നഗരത്തിനടുത്തുള്ള ദേരളകട്ടെയിലെ ഒരു മെഡിക്കൽ കോളേജാണ് കെ എസ് ഹെഗ്ഡെ മെഡിക്കൽ അക്കാദമി ( KSHEMA ).
കർണാടക സംസ്ഥാനത്ത് നിരവധി പ്രൊഫഷണൽ കോളേജുകൾ നടത്തുന്ന എൻഐടിടിഇ എഡ്യൂക്കേഷൻ ട്രസ്റ്റാണ് ഇത് നിയന്ത്രിക്കുന്നത്.
ബിരുദാനന്തര കോഴ്‌സുകൾക്കൊപ്പം എംബിബിഎസ് കോഴ്‌സും കോളേജ് വാഗ്ദാനം ചെയ്യുന്നു.
2009 വരെ ആർജിയുഎച്ച്എസുമായി (രാജീവ് ഗാന്ധി യൂണിവേഴ്സിറ്റി ഓഫ് ഹെൽത്ത് സയൻസസ്) അക്കാദമി അഫിലിയേറ്റ് ചെയ്തിരുന്നു.
ഇപ്പോൾ ഇത് എൻഐടിടിഇ (ഡീംഡ് ടു ബി) യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട്.
കെഎസ് ഹെഗ്‌ഡെ മെഡിക്കൽ അക്കാദമി സ്ഥിതി ചെയ്യുന്നത് മംഗലാപുരത്ത് നിന്ന് 13 കി.
അകലെ ദേരളകട്ടെ പട്ടണത്തിലാണ്, ഇത് ഏകദേശം 2.5 acres (10,000 m 2 ) വ്യാപിച്ചുകിടക്കുന്ന സമ്പൂർണ അക്കാദമിയാണ്.
എൻഐടിടിഇ എജ്യുക്കേഷൻ ട്രസ്റ്റ് 1999ലാണ് കെ എസ് ഹെഗ്ഡെ മെഡിക്കൽ അക്കാദമി സ്ഥാപിച്ചത്.
ദീർഘദർശിയും, സാമൂഹ്യ പ്രവർത്തകനും മുൻ ലോക്സഭാംഗവും ഇന്ത്യൻസുപ്രീം കോടതി ജഡ്ജിയും ഒക്കെ ആയിരുന്ന സ്ഥാപകൻ കെ.എസ്. ഹെഗ്ഡെയുടെ പേരാണ് കോളേജിന് നൽകിയിരിക്കുന്നത്.
വകുപ്പ് അനസ്തേഷ്യോളജി അനാട്ടമി ബയോകെമിസ്ട്രി കമ്മ്യൂണിറ്റി മെഡിസിൻ ഡെർമറ്റോളജി ഒട്ടോറിനോലറിംഗോളജി ഫോറൻസിക് മെഡിസിൻ ജനറൽ മെഡിസിൻ ജനറൽ സർജറി മൈക്രോബയോളജി ന്യൂറോ സയൻസ് ഒബ്സ്റ്റട്രിക്സ് ഗൈനക്കോളജി ഒഫ്താൽമോളജി ഓർത്തോപീഡിക്സ് പീഡിയാട്രിക്സ് പതോളജി ഫാർമക്കോളജി ശരീരശാസ്ത്രം സൈക്യാട്രി റേഡിയോ ഡയഗ്നോസിസ് ഇമേജിംഗ് ടിബി, നെഞ്ച്, ശ്വാസകോശ രോഗങ്ങൾ സിസ്റ്റർ ഇൻസ്റ്റിറ്റ്യൂട്ട് എബി ഷെട്ടി കോളേജ് ഓഫ് ഡെന്റൽ സയൻസസ് (എൻഐടിടിഇ എജ്യുക്കേഷൻ ട്രസ്റ്റ് നിയന്ത്രിക്കുന്നു) എൻഐടിടിഇ ഉഷ ഇൻസ്റ്റിറ്റ്യൂട്ട് ഓഫ് നഴ്സിംഗ് സയൻസസ് പ്രവേശനം ബിരുദ കോഴ്സ്
2019 മുതൽ ജനറൽ മെറിറ്റ് വിഭാഗത്തിന് കീഴിലുള്ള അഡ്മിഷനുകൾ എൻടിഎ നടത്തുന്ന  അഖിലേന്ത്യാ പ്രവേശന പരീക്ഷ, നാഷണൽ എലിജിബിലിറ്റി കം എൻട്രൻസ് ടെസ്റ്റ് (നീറ്റ്) എന്നിവയിൽ നേടിയ മെറിറ്റ് (റാങ്ക്) അടിസ്ഥാനമാക്കി കേന്ദ്രീകൃത ഏകജാലക കൗൺസിലിംഗിലൂടെയാണ് നടത്തുന്നത്.
വാഗ്ദാനം ചെയ്യുന്ന കോഴ്സുകൾ യുജി കോഴ്സ്
എം.ബി.ബി.എസ്. (4½ വർഷത്തെ കോഴ്സ് + 1 വർഷത്തെ മെഡിക്കൽ ഇന്റേൺഷിപ്പ്) പിജി കോഴ്സുകൾ എം.ഡി നാനോ ടെക്നോളജി അനാട്ടമി ശരീരശാസ്ത്രം ഫോറൻസിക് മെഡിസിൻ ബയോകെമിസ്ട്രി ഫാർമക്കോളജി പതോളജി മൈക്രോബയോളജി കമ്മ്യൂണിറ്റി മെഡിസിൻ ജനറൽ മെഡിസിൻ ഡെർമറ്റോളജി സൈക്യാട്രി പീഡിയാട്രിക്സ് അനസ്തേഷ്യോളജി റേഡിയോളജി എംഎസ് ജനറൽ സർജറി ഒഫ്താൽമോളജി ഓർത്തോപീഡിക്സ് ഒബ്സ്റ്റട്രിക്സ് ആൻഡ് ഗൈനക്കോളജി ഇഎൻടി അന്താരാഷ്ട്ര സഹകരണം
മലേറിയ, ക്ഷയം തുടങ്ങിയ രോഗങ്ങളിൽ ഗവേഷണത്തിൽ സഹകരിക്കുന്നതിനായി യുഎസിലെ ഹൂസ്റ്റണിലുള്ള യൂണിവേഴ്സിറ്റി ഓഫ് ടെക്സസ് ഹെൽത്ത് സയൻസ് സെന്ററുമായി സഹകരിച്ച് പ്രവർത്തിക്കാനുള്ള കരാറിൽ KSHEMA ഒപ്പുവച്ചു.
യൂണിവേഴ്‌സിറ്റി ഓഫ് ടെക്‌സസ് ഹെൽത്ത് സയൻസസിന്റെ സഹകരണത്തോടെ സാംക്രമിക രോഗങ്ങളെക്കുറിച്ചുള്ള അത്യാധുനിക റീജിയണൽ റിസർച്ച് സെന്റർ കോളേജ് കാമ്പസിൽ സ്ഥാപിച്ചിട്ടുണ്ട്.
ഇൻസ്റ്റിറ്റിയൂട്ടിന് മൈമോനിഡെസ് മെഡിക്കൽ സെന്റർ, ബ്രൂക്ക്ലിൻ, യു.എസ്.എ.യുമായി ഒരു സ്റ്റാഫ് എക്സ്ചേഞ്ചും പരിശീലന പരിപാടിയും ഉണ്ട്.
സമീപകാല സംഭവവികാസങ്ങൾ
കോളേജ് ആശുപത്രിയിൽ അടുത്തിടെ  ന്യൂക്ലിയർ മെഡിസിൻ  കാർഡിയോളജി, ന്യൂറോളജി, ന്യൂറോ സർജറി, കാർഡിയോതൊറാസിക് സർജറി, പീഡിയാട്രിക് സർജറി, യൂറോളജി, നെഫ്രോളജി, പ്ലാസ്റ്റിക് സർജറി, ഗ്യാസ്ട്രോഎൻട്രോളജി, ഓങ്കോളജി എന്നിവയ്ക്കായി ഒരു സൂപ്പർ സ്പെഷ്യാലിറ്റി ബ്ലോക്ക് തുറന്നു.
ഔട്ട്‌ലുക്ക് ഇന്ത്യയുടെ 2022-ലെ റാങ്കിങ്ങിൽ ഇന്ത്യയിലെ സ്വകാര്യ മെഡിക്കൽ കോളേജുകളിൽ KSHEMA 14-ാം സ്ഥാനത്താണ്.
കെ.എസ്.ആർ.ടി.സി. ബസ് സ്റ്റേഷൻ, കൊട്ടാരക്കര
കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ കൊല്ലം ജില്ലയിലെ ഒരു പ്രധാന ബസ് സ്റ്റേഷനാണു കൊട്ടാരക്കര കെ.എസ്.ആർ.ടി.സി. ബസ് സ്റ്റേഷൻ .
ഒരു ഡിപ്പോ ആയ ഇതിന്റെ കോഡ് KTR എന്നാണ്.
എം.എസ്. മന്ത്രിസഭാ കാലത്താണു സ്ഥാപിച്ചത്.
അവലംബം ↑ കൊട്ടാരക്കര കെ.എസ്.ആർ.ടി.സി സ്റ്റാൻഡ് വികസനം സ്വപ്‌നങ്ങളിൽ ഒതുങ്ങുന്നു, സുപ്രഭാതം
കെ.എസ്.ആർ.ടി.സി. ബസ് സ്റ്റേഷൻ, കൊല്ലം ഇംഗ്ലീഷ് വിലാസം https://ml.wikipedia.org/wiki/Kollam_KSRTC_Bus_Station
കൊല്ലം ജില്ലയിൽ കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷനു കീഴിലുള്ള ഒരു പ്രധാനപ്പെട്ട ബസ് സ്റ്റേഷനാണ് കൊല്ലം കെ.എസ്.ആർ.ടി.സി. ബസ് സ്റ്റേഷൻ അഥവാ കൊല്ലം കെ.എസ്.ആർ.ടി.സി. ബസ് സ്റ്റാൻഡ് .
കെ.എസ്.ആർ.ടി.സി. ബസ്സുകൾ വന്നുചേരുന്നതിനും നിർത്തിയിടുന്നതിനും യാത്ര പുറപ്പെടുന്നതിനും വേണ്ടി സജ്ജീകരിച്ചിരിക്കുന്ന ഈ ബസ് സ്റ്റേഷന് KLM എന്ന കോഡാണ് നൽകിയിരിക്കുന്നത്.
കൊല്ലം താലൂക്ക് കച്ചേരിയിൽ സംസ്ഥാന ജലഗതാഗത വകുപ്പിന്റെ ടെർമിനലിനു സമീപം അഷ്ടമുടിക്കായലിന്റെ തീരത്താണ് ബസ് സ്റ്റേഷൻ സ്ഥിതിചെയ്യുന്നത്.
ഇവിടെ നിന്ന് നഗരത്തിന്റെ വിവിധ ഭാഗങ്ങളിലേക്കും മറ്റു ജില്ലകളിലേക്കും അയൽ സംസ്ഥാനങ്ങളിലേക്കും ബസിൽ യാത്ര ചെയ്യാൻ സാധിക്കും.
കൊല്ലം കെ.എസ്.ആർ.ടി.സി. ബസ് സ്റ്റേഷൻ.
ആശ്രാമം അഡ്വഞ്ചർ പാർക്കിൽ നിന്നുള്ള കാഴ്ച കൊല്ലം കെ.എസ്.ആർ.ടി.സി. ബസ് സ്റ്റേഷൻ.
ആശ്രാമം ലിങ്ക് റോഡിൽ നിന്നുള്ള കാഴ്ച സേവനങ്ങൾ
കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ പ്രധാനപ്പെട്ട ഡിപ്പോകളിലൊന്നാണ് കൊല്ലത്തേത്.
ഭൂമിശാസ്ത്രപരമായ പ്രത്യേകതകൾ കൊണ്ട് എൻ.എച്ച്. 66 , എൻ.എച്ച്. 183 , എൻ.എച്ച്. 744 എന്നീ ദേശീയപാതകളിലൂടെ ബസ് സർവീസ് നടത്താൻ ഈ സ്റ്റേഷനു കഴിയുന്നു.
ഇവിടെ നിന്ന് തൂത്തുക്കുടി , മധുര , തിരുനെൽവേലി , തെങ്കാശി എന്നീ സ്ഥലങ്ങളിലേക്കും ബസ്സുകൾ പുറപ്പെടുന്നുണ്ട്.
എ.സി. വോൾവോ, എ.സി. ഗരുഡ, സൂപ്പർ ഡീലക്സ്, സൂപ്പർ എക്സ്പ്രസ്, സൂപ്പർ ഫാസ്റ്റ്, ലിമിറ്റഡ് സ്റ്റോപ്പ്, ഫാസ്റ്റ് പാസഞ്ചർ, ഓർഡിനറി എന്നിങ്ങനെ കെ.എസ്.ആർ.ടി.സി.യുടെ വിവിധ ബസ് സർവീസുകൾ ഇവിടെ ലഭ്യമാണ്.
കൊല്ലം ബസ് സ്റ്റേഷനിൽ നിന്ന് മികച്ച വരുമാനമാണ് കെ.എസ്.ആർ.ടി.സി.ക്ക് ലഭിക്കുന്നത്.
ആധുനികീകരണം
ടിക്കറ്റ് ബുക്കിംഗ് സംവിധാനം പരിഷ്കരിക്കുന്നതിനും സേവനങ്ങൾ പൂർണ്ണമായും ഓൺലൈനാക്കുന്നതിനുമുള്ള നടപടികൾ പുരോഗമിക്കുന്നു.
ആണ്ടാമുക്കം സിറ്റി ബസ് സ്റ്റാൻഡിൽ ഒരു പ്രവർത്തനകേന്ദ്രം തുടങ്ങാനും പദ്ധതിയുണ്ട്.
അവലംബം പുറംകണ്ണികൾ Kollam KSRTC Bus Station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെ.എസ്.എഫ്.ഇ.
സ്റ്റാഫ് അസോസിയേഷൻ
ജീവനക്കാരുടെ ഒരു തൊഴിലാളി സംഘടനയാണ് കെ.എസ്.എഫ്.ഇ.
സ്റ്റാഫ് അസോസിയേഷൻ .
1970-ൽ രൂപം കൊണ്ട ഈ സംഘടന, സംസ്ഥാനതലത്തിൽ സെന്റർ ഓഫ് ഇന്ത്യൻ ട്രേഡ് യൂണിയൻസിൽ അഫിലിയേറ്റ് ചെയ്തിരിക്കുന്നു.
കെ.എസ്. സലീഖ ഇംഗ്ലീഷ് വിലാസം https://ml.wikipedia.org/wiki/K.
_SALEEKHA
പന്ത്രണ്ടാം കേരള നിയമ സഭയിൽ ശ്രീകൃഷ്ണപുരത്തെയും പതിമൂന്നാം സഭയിൽ ഷൊർണൂരിനേയും പ്രതിനിധീകരിച്ച അംഗമാണ് കെ.എസ്. സലീഖ (ജനനം :15 ജൂൺ 1961).
സെയ്ദാലിയുടെയും ഖദീജയുടെയും മകളായി പഴയ ലക്കിടിയിൽ ജനിച്ചു.
പറളി അറബിക് കോളേജിൽ  നിന്ന് അഫ്സുൽ ഉലമ കോഴ്സ് പാസായി.
സി.പി.ഐ.എം. പാലക്കാട് ജില്ല കമ്മിറ്റി അംഗം, ആൾ ഇന്ത്യാ ഡെമോക്രാറ്റിക് വിമൻസ് അസോസിയേഷൻ സംസ്ഥാന ജോയിന്റ് സെക്രട്ടറി (2001-2010), പാലക്കാട് ജില്ലാ പഞ്ചായത്ത് അംഗം (2000-2005),ബ്ലോക്ക് പഞ്ചായത്ത് പ്രസിഡന്റ്,  എന്നീ സ്ഥാനങ്ങളിലും പ്രവർത്തിച്ചിട്ടുണ്ട്.
കെ.എസ്. സുദർശൻ ഇംഗ്ലീഷ് വിലാസം https://ml.wikipedia.org/wiki/K.
_Sudarshan ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കുപ്പള്ളി സീതാരാമയ്യ സുദർശൻ , കെ.എസ് സുദർശൻ എന്ന പേരിൽ ഇദ്ദേഹം അറിയപ്പെട്ടിരുന്നു.
രാഷ്ട്രീയ സ്വയം സേവക് സംഘത്തിന്റെ അഞ്ചാമത്തെ (2000 മുതൽ 2009 വരെ) സർസംഘചാലക് ആയിരുന്നു.
സംഘ പ്രവർത്തകർ അദ്ദേഹത്തെ സുദർശൻ ജി എന്നാണ് വിളിച്ചിരുന്നത്‌ .
ഛത്തീസ്ഗഢിലെ റായ്‌പൂരിൽ - കർണാടകയിലെ കുപ്പള്ളി ഗ്രാമത്തിൽ നിന്നും വന്നു താമസിച്ചിരുന്ന ഒരു ബ്രാഹ്മണ കുടുംബത്തിൽ 1931 ജൂൺ 18 നാണ് സുദർശൻ ജനിച്ചത്.
സാഗർ സർവകലാശാലയിൽ നിന്നും സ്വർണ്ണ മെഡലോടെ ടെലികമ്മ്യൂണിക്കേഷൻ എൻജിനീയറിങ്ങിൽ ബിരുദം നേടി.
ഒൻപതാമത്തെ വയസിൽ ആർഎസ്എസ് ശാഖയിൽ എത്തിയ സുദർശൻ, ആറുദശാബ്ദക്കാലം ആർ.എസ്.എസ് പ്രചാരകനായി പ്രവർത്തിച്ചു.
1954 ൽ സംഘടനയുടെ മുഴുവൻ സമയ പ്രചാരകനായി.
മധ്യപ്രദേശിലെ റായ്ഗഡ് ജില്ലയുടെ ചുമതലയാണ് അദ്ദേഹത്തിന് ആദ്യം ലഭിച്ചത്.
1964 ൽ അദ്ദേഹത്തിന്റെ ചെറുപ്രായത്തിൽ തന്നെ മധ്യഭാരതത്തിന്റെ പ്രാന്തപ്രചാരകനായി.
1969 ൽ സുദർശൻ അഖിലേന്ത്യാ സംഘടനകളുടെ കൺവീനർ സ്ഥാനത്തേക്ക് നിയമിക്കപെട്ടു.
1979 ൽ ആർ.എസ്.എസ് ബൗദ്ധിക ഘടകത്തിൻറെ തലപ്പത്തെത്തി.
1990 ൽ ആർ.എസ്.എസ് ജോയിൻറ് ജനറൽ സെക്രട്ടറി ആയി.
ശാരീരിക് വിഭാഗത്തിൻറെയും ബൗദ്ധിക വിഭാഗത്തിൻറെയും തലവനായി ഇദ്ദേഹം പ്രവർത്തിച്ചിട്ടുണ്ട്.
വിവിധ മത വിഭാഗങ്ങളുമായി ചർച്ചകൾക്ക് ഇദ്ദേഹം മുൻകൈ എടുത്തിരുന്നു.
ആരോഗ്യപരമായ കാരണങ്ങളാൽ സ്ഥാനമൊഴിഞ്ഞ രാജേന്ദ്ര സിംഗിന്റെ പിൻഗാമിയായാണ് സുദർശൻ 2000 മാർച്ച് 10 ന് സർസംഘചാലക് പദവിയിൽ എത്തുന്നത്‌ .
എ.ബി. വാജ്‌പേയി , എൽ.കെ. അദ്വാനി തുടങ്ങിയ മുതിർന്ന നേതാക്കൾ യുവനേതൃത്വത്തിനു വഴിമാറണം എന്നാവശ്യപ്പെട്ടു 2005 ൽ സുദർശൻ നടത്തിയ പരാമർശം സംഘടനയിൽ തന്നെ വേർതിരിവുകൾക്കിടയാക്കിയിരുന്നു.
ആർ.എസ്.എസ് ന്റെ ശക്തരായ വക്താക്കളിൽ ഒരാളായിരുന്നു സുദർശൻ.
ബി.ജെ.പി നേതൃത്വം നൽകിയ എൻ.ഡി.എ. സർക്കാരിനെയും ബിജെപിയെയും സാമ്പത്തികനയം സംബന്ധിച്ച കാര്യങ്ങളിൽ അദ്ദേഹം വിമർശിച്ചിട്ടുണ്ട്.
2009 ൽ ആരോഗ്യപരമായ കാരണങ്ങളാൽ സർസംഘചാലക് പദവിയിൽ നിന്നും സ്ഥാനം ഒഴിഞ്ഞു.
2012 സെപ്റ്റംബർ 15 ന് റായ്പൂരിൽ ഹൃദയാഘാതം മൂലം അന്തരിച്ചു .
കെ.എസ്. ശബരീനാഥൻ
ഇന്ത്യൻ നാഷണൽ കോൺഗ്രസിൽ അംഗമായ ഒരു ഇന്ത്യൻ രാഷ്ട്രീയക്കാരനാണ് കെ എസ് ശബരിനാഥൻ (ജനനം: സെപ്റ്റംബർ 5, 1983).
2015 മുതൽ 2021 വരെ കേരള നിയമസഭയിൽ അരുവിക്കര നിയോജകമണ്ഡലത്തെ പ്രതിനിധീകരിച്ചു.
പിതാവ് മുൻ മന്ത്രിയും സ്പീക്കറുമായ ജി. കാർത്തികേയൻ , മാതാവ് ഡോ. എം.ടി സുലേഖ.
ഐ.എ.എസ് ഉദ്യോഗസ്ഥയായ ദിവ്യ എസ് അയ്യർ, ആണ് ശബരീനാഥന്റെ ഭാര്യ.
കേരളത്തിലെ ആദ്യ എം.എൽ.ഏ - ഐ.എ.എസ് ദമ്പതികൾ ആണിവർ.
മകൻ മൽഹാർ.
പഠനം, ഐ റ്റി രംഗത്തെ ജോലി
2005 ൽ തിരുവനന്തപുരത്തെ കോളേജ് ഓഫ് എഞ്ചിനീയറിംഗിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദം നേടി.
അതിനുശേഷം ബാംഗ്ലൂരിലെ മൈൻഡ്ട്രീയിൽ ഐടി മേഖലയിൽ ഹ്രസ്വകാലം ജോലി ചെയ്തു.
2008 ൽ ഗുഡ്ഗാവിലെ മാനേജ്മെന്റ് ഡവലപ്മെന്റ് ഇൻസ്റ്റിറ്റ്യൂട്ടിൽ നിന്ന് എംബിഎ പൂർത്തിയാക്കി.
2008 ൽ ക്യാംപസ് പ്ലേസ്മെന്റ് വഴി ടാറ്റ സൺസിൽ മാനേജ്മെന്റ് ട്രെയിനിയായി ജോലിക്കു കയറി.
ടാറ്റാ ട്രസ്റ്റിലെ ജോലി
ആദ്യം ടാറ്റ ടെലി സർവീസസിലായിരുന്നു ജോലി.
പിന്നീട് ഉത്തരാഖണ്ഡിലെ ടാറ്റ മോട്ടോഴ്സിലും ‘ബോംബെ ഹൗസ്’ എന്നറിയപ്പെടുന്ന ടാറ്റ സൺസ് ഹെഡ്ക്വാർട്ടേഴ്സിലും 5 വർഷത്തോളം ജോലി ചെയ്തു.
ടാറ്റ സൺസ് ഹെഡ്ക്വാർട്ടേഴ്സിൽ ടാറ്റ ട്രസ്റ്റ് ചെയർമാൻ രത്തൻ ടാറ്റയുടെ ടീമിൽ ജോലി ചെയ്യാൻ അവസരം കിട്ടി.
ടാറ്റ ട്രസ്റ്റിന്റെ സാമൂഹികസേവന പ്രവർത്തനങ്ങളുടെ ഏകോപനമായിരുന്നു ജോലി.
മഹാരാഷ്ട്ര, മധ്യപ്രദേശ്, വടക്കുകിഴക്കൻ സംസ്ഥാനങ്ങൾ എന്നിവിടങ്ങളിലെ ആദിവാസി മേഖലകളിൽ ഉൾപ്പെടെ ഒട്ടേറെ പ്രൊജക്ടുകൾക്കു നേതൃത്വം നൽകി.
കെ എസ് ശബരിനാഥൻ ഭാര്യ ദിവ്യ എസ് അയ്യർ രാഷ്ട്രീയ ജീവിതം
പിതാവിന്റെ മരണത്തെത്തുടർന്ന് ഒഴിവ് വന്ന അരുവിക്കര നിയോജകമണ്ഡലത്തിൽ നിന്ന് 2015 ൽ ഉപതിരഞ്ഞെടുപ്പിൽ ശബരിനാഥൻ മത്സരിച്ചു.
മത്സരത്തിൽ എം. വിജയകുമാറിനെ 10,128 വോട്ടുകൾക്ക് പരാജയപ്പെടുത്തി.
2016 ലെ കേരള നിയമസഭാ തെരഞ്ഞെടുപ്പിൽ അരുവിക്കര നിയോജകമണ്ഡലത്തിൽ നിന്ന് വീണ്ടും തിരഞ്ഞെടുക്കപ്പെട്ടു.
സിപിഐ എം എ എ റഷീദിനെ 21,314 വോട്ടുകൾക്ക് പരാജയപ്പെടുത്തി.
2020 ൽ കേരള യൂത്ത് കോൺഗ്രസിന്റെ വൈസ് പ്രസിഡന്റായി.
2021 ലെ കേരള നിയമസഭാ തെരഞ്ഞെടുപ്പിൽ സിപിഐ എം ജി സ്റ്റീഫനോട് 5046 വോട്ടുകൾക്ക് പരാജയപ്പെട്ടു.
അവലംബം ↑ ↑ ↑ http://timesofindia.indiatimes.com/city/thiruvananthapuram/congress-mla-ks-sabarinadhan-marries-kerala-ias-officer/articleshow/59381651.cms ↑ ↑ https://www.hindustantimes.com/elections/kerala-assembly-election/aruvikkara-1094311878 ↑ https://www.newindianexpress.com/states/kerala/2020/mar/09/kerala-mla-shafi-parambil-is-new-youth-congress-president-2114194.html
കെ.എസ്. സേതുമാധവൻ ഇംഗ്ലീഷ് വിലാസം https://ml.wikipedia.org/wiki/K.
_Sethumadhavan
ഒരു മലയാളചലച്ചിത്രസംവിധായകൻ ആണ്‌ കെ.എസ്. സേതുമാധവൻ .
മലയാളത്തിനുപുറമേ ഹിന്ദി , തെലുഗു , തമിഴ് , കന്നഡ എന്നീ ഭാഷകളിലും സേതുമാധവൻ ചലച്ചിത്രങ്ങൾ സം‌വിധാനംചെയ്തിട്ടുണ്ട് .
ചലച്ചിത്രലോകത്തിനു നൽകിയ സമഗ്രസംഭാവനകളെ പരിഗണിച്ച് 2009-ലെ ജെ സി ഡാനിയേൽ പുരസ്ക്കാരം ലഭിച്ചിട്ടുണ്ട് .
2021 ഡിസംബർ 24-ന്, ചെന്നൈയിൽ വച്ച് അദ്ദേഹം അന്തരിച്ചു.
1931 മേയ് 29-ന് പാലക്കാട് കുരുക്കൾപ്പാടത്ത് സുബ്രഹ്മണ്യം-ലക്ഷ്മി ദമ്പതികളുടെ മൂത്ത മകനായി സേതുമാധവൻ ജനിച്ചു.
മൂന്നു സഹോദരിമാരും ഒരു സഹോദരനുമുണ്ടു്.
തമിഴ്‌നാട്ടിലെ വടക്കേ ആർക്കോട്ടിലും പാലക്കാട്ടുമായിരുന്നു ബാല്യം.
പാലക്കാടു് വിക്ടോറിയ കോളേജിൽനിന്നു സസ്യശാസ്ത്രത്തിൽ ബിരുദംനേടി.
സിനിമയിലെത്തിയത്, സംവിധായകൻ കെ രാംനാഥിന്റെ സഹായിയായിട്ടായിരുന്നു.
എൽ.വി. പ്രസാദ്, എ.എസ്.എ. സ്വാമി, സുന്ദർ റാവു, നന്ദകർണി എന്നീ സംവിധായകരുടെ കൂടെനിന്നു്, സംവിധാനം പഠിച്ചു.
സേതുമാധവൻ 1960-ൽ വീരവിജയ എന്ന സിംഹളചിത്രത്തിലൂടെ സ്വതന്ത്രസംവിധായകനായി.
തൊട്ടടുത്ത വർഷം പുറത്തിറങ്ങിയ ജ്ഞാനസുന്ദരിയിലൂടെ മലയാളത്തിലും അദ്ദേഹം അരങ്ങേറ്റം കുറിച്ചു.
തുടർന്ന് ആറുഭാഷകളിലായി നൂറോളം ചിത്രങ്ങൾ സംവിധാനം ചെയ്തു.
പുരസ്കാരങ്ങൾ കേരള സംസ്ഥാന പുരസ്കാരം
1970 – മികച്ച സംവിധായകൻ  (അരനാഴിക നേരം)
1971 – മികച്ച സംവിധായകൻ  (കരകാണാകടൽ)
1972 – മികച്ച സംവിധായകൻ  (പണി തീരാത്ത വീട്)
1972 – മികച്ച ചിത്രം (പണി തീരാത്ത വീട്)
1974 – മികച്ച  രണ്ടാമത്തെ ചിത്രം (ചട്ടക്കാരി)
1980 – മികച്ച സംവിധായകൻ(ഓപ്പോൾ)
1980 – മികച്ച ചിത്രം (ഓപ്പോൾ)
2009 – മലയാളചലച്ചിത്ര മേഖലയിലെ സമഗ്ര സംഭാവനകൾക്കുള്ള ജെ.സി. ഡാനിയേൽ പുരസ്കാരം ദേശീയ ചലചിത്ര പുരസ്കാരം
1965 – മികച്ച മലയാളചലച്ചിത്രം ( ഓടയിൽ നിന്ന് )
1969 – മികച്ച മലയാളചലച്ചിത്രം ( അടിമകൾ )
1971 – മികച്ച മലയാളചലച്ചിത്രം ( കരകാണാകടൽ )
1972 – മികച്ച ദേശീയോദ്ഗ്രഥനചിത്രത്തിനുള്ള  നർഗീസ് ദത്ത് പുരസ്കാരം ( അച്ഛനും ബാപ്പയും )
1972 – മികച്ച മലയാളചലച്ചിത്രം (( പണി തീരാത്ത വീട് )
1980 – Sമികച്ച  രണ്ടാമത്തെ ചിത്രം ( ഓപ്പോൾ )
1990 – മികച്ച ചലച്ചിത്രം ( മറുപക്കം )
1990 – മികച്ച തിരക്കഥ ( മറുപക്കം )
1994 – മികച്ച തമിഴ് ചലച്ചിത്രം (നമ്മവർ)
1995 – മികച്ച തെലുങ്കു ചലച്ചിത്രം (സ്ത്രീ) സിനിമകൾ ജ്ഞാനസുന്ദരി 1961 കണ്ണും കരളും 1962 നിത്യകന്യക 1963 സുശീല 1963 മണവാട്ടി 1964 ഓമനക്കുട്ടൻ 1964 ദാഹം 1965 ഓടയിൽ നിന്ന് 1965 അർച്ചന 1966 സ്ഥാനാർഥി സാറാമ്മ 1966 കോട്ടയം കൊലക്കേസ്‌ 1967 നാടൻ പെണ്ണ് 1967 ഒള്ളതുമതി 1967 ഭാര്യമാർ സൂക്ഷിക്കുക 1968 തോക്കുകൾ കഥ പറയുന്നു 1968 യക്ഷി 1968 അടിമകൾ 1969 കടൽപ്പാലം 1969 കൂട്ടുകുടുംബം 1969 അര നാഴിക നേരം 1970 കുറ്റവാളി 1970 മിണ്ടാപ്പെണ്ണ്‌ 1970 വാഴ്വേ മായം 1970 അനുഭവങ്ങൾ പാളിച്ചകൾ 1971 ഇങ്ക്വിലാബ് സിന്ദാബാദ് 1971 കരകാണാക്കടൽ 1971 ലൈൻ ബസ്സ് 1971 ഒരു പെണ്ണിന്റെ കഥ 1971 തെറ്റ്‌ 1971 ആദ്യത്തെ കഥ 1972 അച്ഛനും ബാപ്പയും 1972 ദേവി 1972 പുനർജന്മം 1972 അഴകുള്ള സെലീന 1973 ചുക്ക്‌ 1973 കലിയുഗം 1973 പണി തീരാത്ത വീട്‌ 1973 ചട്ടക്കാരി 1974 കന്യാകുമാരി 1974 ചുവന്ന സന്ധ്യകൾ 1975 മക്കൾ 1975 പ്രിയംവദ 1976 അമ്മേ അനുപമേ 1977 ഓർമ്മകൾ മരിക്കുമോ 1977 നക്ഷത്രങ്ങളേ കാവൽ 1978 അറിയാത്ത വീഥികൾ -1984 അവിടത്തെപ്പോലെ ഇവിടെയും 1985 സുനിൽ വയസ്സ്‌ ഇരുപത് 1986 വേനൽക്കിനാവുകൾ 1991 അവലംബം ↑ Rediff - Interview ↑ {{ cite news }} : Check date values in: | accessdate= ( help ) ↑ [./ Https://www.manoramaonline.com/news/latest-news/2021/12/24/director-ks-sethumadhavan-passed-away.html കെ. എസ്. സേതുമാധവൻ അന്തരിച്ചു]
കെ.എസ്. ഹെഗ്ഡെ ഇംഗ്ലീഷ് വിലാസം https://ml.wikipedia.org/wiki/K.
_Hegde കെ. എസ്. ഹെഗ്ഡെ
കർണ്ണാടക ഗ്രാമത്തിലെ കവ്ടൂർ ഗ്രാമത്തിൽ ജനിച്ച കെ.എസ്.  ഹെഗ്ഡേ സുപ്രീം കോടതിയിലെ മുൻ ജഡ്ജി ആയിരുന്നു.
1909 ജൂൺ 11-നായിരുന്നു ജനനം.
1990 മേയ് 24-നു അന്തരിച്ചു.
1977 ജൂലൈ 21 മുതൽ ജനുവരി 21 വരെ അദ്ദേഹം സ്പീക്കർ പദവി വഹിച്ചിരുന്നു.
നീലം സഞ്ജീവ റെഡ്ഡി രാഷ്ട്രപതിയായി സ്ഥാനമേറ്റപ്പോഴാണ് ഇദ്ദേഹം തിരഞ്ഞെടുക്കപ്പെട്ടത്.
കൗഡൂർ സദാനന്ദ ഹെഗ്ഡെ എന്ന കെ. എസ്. ഹെഗ്ഡെ 1909 ജൂൺ 11 ന് മൈസൂർ സ്റ്റേറ്റിലെ സൗത്ത് കാനറ ജില്ലയിലെ കർക്കല താലൂക്കിലെ കൗഡൂരിൽ ജനിച്ചു.
സ്കൂൾ വിദ്യാഭ്യാസം കൗഡൂർ എലിമെന്ററി സ്കൂളിലും കർക്കല ബോർഡ് ഹൈസ്കൂളിലുമായി പൂർത്തിയാക്കി.
അതിനേത്തുടർന്ന് സെന്റ്.
അലോഷ്യസ് കോളേജ്, മാംഗ്ലൂർ,മദ്രാസ് പ്രസിഡൻസി കോളേജിലും മദ്രാസ് ലോ കോളേജിലുമായി കോളേജ് വിദ്യാഭ്യാസം പൂർത്തിയാക്കി.
1933 -ൽ ഗവണ്മെന്റ് പ്ല്ഐഡർ ആകുകയും 1947-51 കാലയളവിൽ പബ്ലിക് പ്രോസിക്യൂട്ടറായും സേവനം അനുഷ്ഠിച്ചിട്ടുണ്ട്.
1952-ൽ കോൺഗ്രസ്സ് പാർട്ടിയുടെ നോമിനിയായി രാജ്യസഭയിലേയ്ക്ക് തിരഞ്ഞെടുക്കപ്പെട്ടു .
അവലംബം ↑ speakerloksabha.nic.in എന്ന സൈറ്റിൽ നിന്നും 2013 നവംബർ 17 നു ശേഖരിച്ചത്
കിങ് ലിയറിന്റെ യൂറോപ്യൻ സഞ്ചാരപഥങ്ങൾ
ഇയ്യങ്കോട് ശ്രീധരൻ രചിച്ച ഗ്രന്ഥമാണ് കിങ് ലിയറിന്റെ യൂറോപ്യൻ സഞ്ചാരപഥങ്ങൾ .
മികച്ച യാത്രാവിവരണത്തിനുള്ള 2008-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്
കിങ് ലിയർ ഇംഗ്ലീഷ് വിലാസം https://ml.wikipedia.org/wiki/King_Lear "ലിയർ രാജാവും വിദൂഷകനും കൊടുങ്കാറ്റിൽ" വില്യം ഡൈസ് (1806–1864)
വില്യം ഷേക്സ്പിയർ എഴുതിയ ഒരു ദുരന്ത നാടകമാണ് കിങ് ലിയർ ‍.
1603 -നും 1606 -നും ഇടയിൽ എഴുതപ്പെട്ടുവെന്ന് വിശ്വസിക്കപ്പെടുന്നു.
ഷേക്സ്പിയറിന്റെ ഏറ്റവും മഹത്തായ കൃതികളിലൊന്നായാണ് ഇത് പരിഗണിക്കപ്പെടുന്നത് .
ബ്രിട്ടണിലെ ലിയർ എന്ന ഐതിഹാസിക രാജാവിനെക്കുറിച്ചുള്ള കഥകളെ അടിസ്ഥാനമാക്കിയാണ് ഇത് രചിച്ചിരിക്കുന്നത്.
അരങ്ങിലും വെള്ളിത്തിരയിലും ഈ കൃതി വ്യാപകമായി ഉപയോഗിക്കപ്പെട്ടിട്ടുണ്ട്.
ഇതിന് വ്യത്യസ്തമായ രണ്ട് പതിപ്പുകളുണ്ട്: 1608-ൽ പുറത്തിറങ്ങിയ ദ റ്റു ക്രോണിക്കിൾസ് ഓഫ് ദ ഹിസ്റ്ററി  ഓഫ് ദ ലൈഫ് ആന്റ് ഡെത്ത് ഓഫ് കിങ് ലിയർ ആന്റ് ഹിസ് ത്രീ ഡോട്ടേർസ് , 1623-ൽ പുറത്തിറങ്ങിയതും കൂടുതൽ അരങ്ങിനനുയോജ്യവുമായ ദ ട്രാജഡി ഓഫ് കിങ് ലിയർ എന്നിവയാണവ.
ഇംഗ്ലണ്ടിന്റെ ഏകീകരണത്തിനു ശേഷം, ഈ നാടകത്തിന്റെ ഇരുണ്ടതും മ്ലാനവുമായ സ്വഭാവം ഇഷ്ടമാകാഞ്ഞ നാടകക്കാർ പല മാറ്റങ്ങളും വരുത്തിയാണ് ഇത് അരങ്ങിൽ അവതരിപ്പിച്ചിരുന്നത്.
എന്നാൽ 19-ആം നൂറ്റാണ്ട് മുതൽ ഷേക്സ്പിയറിന്റെ ഏറ്റവും മഹത്തായ നേട്ടങ്ങളിലൊന്നായാണ് ഈ നാടകം കണക്കാക്കപ്പെടുന്നത്.
മനുഷ്യ ബന്ധങ്ങളുടെയും ക്ലേശങ്ങളുടെയും സൂക്ഷ്മമായ നിരീക്ഷണം ഈ നാടകത്തെ മഹത്തരമാക്കുന്ന ഘടകങ്ങളിൽ പ്രധാനപ്പെട്ടതാണ്.
കഥാപാത്രങ്ങൾ ലിയർ' , ബ്രിട്ടന്റെ രാജാവ്‌ ഗോണെറിൽ , ലിയറിന്റെ മൂത്ത പുത്രി റീഗൻ , ലിയറിന്റെ രണ്ടാമത്തെ പുത്രി കൊർഡീലിയ , ലിയറിന്റെ ഇളയ പുത്രി ആൽബനിയുടെ ഡ്യൂക്ക് , ഗോണെറിലിന്റെ ഭർത്താവ് കോണ്വാളിന്റെ ഡ്യൂക്ക് , റീഗന്റെ ഭർത്താവ് ഗ്ലോസ്റ്ററിന്റെ പ്രഭു കെന്റിന്റെ പ്രഭു , കായ്യസ് എന്ന പേരിൽക്കൂടി എഡ്ഗർ , ഗ്ലോസ്റ്റർ പ്രഭുവിന്റെ പുത്രൻ
ഏഡ്മണ്ട് , ഗ്ലോസ്റ്റർ പ്രഭുവിന്റെ ജാരപുത്രൻ ഓസ്വൾഡ് , ഗോണറിലിന്റെ സേവക വിഡ്ഢി ഫ്രാൻസിന്റെ രാജാവ് , കൊർഡീലിയെ പ്രണയിക്കുന്ന വ്യക്തി, പിന്നീട് ഭർത്താവ് ബർഗണ്ടിയുടെ ഡ്യൂക്ക് , കൊർഡീലിയെ പ്രണയിച്ചിരുന്ന വ്യക്തി കുരൻ , രാജസദസ്സിലെ ഒരു അംഗം വ്ർ^ദ്ധൻ , ഗ്ലോസ്റ്ററിലെ ഒരു പൗരൻ ഒരു വൈദ്യനൻ, ഏഡ്മണ്ടിന്റെ ഒരു ഉദ്യോഗസ്ഥൻ, ഒരു ആഖ്യായകൻ, കോർഡിലിയയുടെ ഒരു സേവകൻ കോണ്വാളിന്റെ സേവകർ, ലിയറിന്റെ കുതിരപ്പടയാളികൾ, ഉദ്യോഗസ്ഥർ, ദൂതന്മാർ, സൈനികർ, പരിചാരകർ
അവലംബങ്ങൾ ↑ While it has been claimed that "Cordelia" derives from the Latin "cor" (heart) followed by "delia", an anagram of "ideal", this is questionable.
A more likely etymology is that her name is a feminine form of coeur de lion, meaning "lion-hearted".
Another possible source is a Welsh word of uncertain meaning; it may mean "jewel of the sea" or "lady of the sea".
↑ This title and the titles of nobility held by other characters are all grossly anachronistic.
Their actual use did not occur till 1067–1398.
നാടകങ്ങളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കിങ്ക്രി ദേവി ഇംഗ്ലീഷ് വിലാസം https://ml.wikipedia.org/wiki/Kinkri_Devi
ഒരു ഇന്ത്യൻ ആക്ടിവിസ്റ്റും പരിസ്ഥിതി പ്രവർത്തകയുമായിരുന്നു കിങ്ക്രി ദേവി (30 ജനുവരി 1925 - 30 ഡിസംബർ 2007),  അവരുടെ ജന്മനാടായ ഹിമാചൽ പ്രദേശിലെ അനധികൃത ഖനനത്തിനും ക്വാറിക്കുമെതിരായ യുദ്ധത്തിന് പേരുകേട്ടതാണ്.
അവർക്ക് എഴുതാനും വായിക്കാനും അറിയില്ലായിരുന്നു.
കൂടാതെ മരണത്തിന് ഏതാനും വർഷങ്ങൾക്ക് മുമ്പ് അവരുടെ പേരിൽ ഒപ്പിടാൻ അവർ പഠിച്ചു.
അവരുടെ ദാരിദ്ര്യത്തിന്റെ പേരിൽ അവർ പ്രശസ്തയായി.
പിന്നീട് ഒരു പഞ്ചാബി പത്രത്തിൽ നിന്ന് അവരുടെ ജീവിത സാഹചര്യങ്ങളെക്കുറിച്ചുള്ള വിവരണം വായിച്ചതിന് ശേഷം പിന്നീട് ഹിമാചൽ പ്രദേശിലെ യുഎസ് ആസ്ഥാനമായുള്ള ഒരു ചാരിറ്റി സംഘടനയാണ് ഇത് ഒടുവിൽ ലഘൂകരിച്ചത്.
ശൈശവത്തിന്റെ പ്രാരംഭദശയിൽ
1925-ൽ സിർമൗർ ജില്ലയിലെ ഘടോൺ ഗ്രാമത്തിലാണ് ദേവി ജനിച്ചത്.
അവരുടെ പിതാവ് ദളിത് അല്ലെങ്കിൽ തൊട്ടുകൂടാത്ത ജാതിയിൽ പെട്ട ഒരു ഉപജീവന കർഷകനായിരുന്നു.
കുട്ടിക്കാലത്ത് തന്നെ ഒരു വേലക്കാരിയായി ജോലി ചെയ്യാൻ തുടങ്ങിയ അവർ 14-ആം വയസ്സിൽ കൂലിപ്പണിക്കാരനായ ഷാമു റാമിനെ വിവാഹം കഴിച്ചു.
അവർക്ക് 22 വയസ്സുള്ളപ്പോൾ റാം ടൈഫോയ്ഡ് ബാധിച്ച് മരിച്ചു.
അവർ ഒരു ഗോത്രത്തിലാണ് ജനിച്ചത്.
തന്റെ പുതിയ ജോലിയിൽ തൂപ്പുകാരിയായി ജോലി ചെയ്യുന്നതിനിടയിൽ, ഹിമാചൽ പ്രദേശിലെ മലനിരകളുടെ ചില ഭാഗങ്ങളിൽ വൻതോതിൽ ഖനനം നടക്കുന്നതും ജലവിതരണം തകരാറിലാക്കുകയും നെൽവയലുകൾ നശിപ്പിക്കുകയും ചെയ്യുന്നത് ദേവിയുടെ ശ്രദ്ധയിൽപ്പെട്ടു.
ഈ ഘട്ടത്തിൽ ദേവി ഖനനം സ്വയം ഏറ്റെടുക്കാൻ തീരുമാനിച്ചു.
പീപ്പിൾസ് ആക്ഷൻ ഫോർ പീപ്പിൾ ഇൻ നീഡ് എന്ന പ്രാദേശിക സന്നദ്ധ സംഘടന, 48 ഖനി ഉടമകൾക്കെതിരെ [ഷിംല] ഹൈക്കോടതിയിൽ ഒരു പൊതുതാൽപര്യ കേസ് ഫയൽ ചെയ്തപ്പോൾ ദേവിയെ പിന്തുണച്ചു.
ചുണ്ണാമ്പുകല്ല് ഖനനത്തിൽ ഖനനക്കാർ അശ്രദ്ധ കാണിക്കുന്നുവെന്ന് അവർ ആരോപിച്ചു.
എന്നിരുന്നാലും അവർക്കെതിരായ എല്ലാ ആരോപണങ്ങളും സംഘം നിഷേധിച്ചു.
അവർ അവരെ ബ്ലാക്ക് മെയിൽ ചെയ്യുകയാണെന്ന് അവകാശപ്പെട്ടു.
അവരുടെ സ്യൂട്ടിന് ഫലത്തിൽ യാതൊരു പ്രതികരണവും ലഭിച്ചില്ല, അതിനാൽ ദേവി കോടതിക്ക് പുറത്ത് 19 ദിവസത്തെ നിരാഹാര സമരം നടത്തി.
കോടതി ഈ പ്രശ്നം ഏറ്റെടുക്കാൻ തീരുമാനിച്ചപ്പോൾ ദേവി ഒരു ദേശീയ സെലിബ്രിറ്റിയായി മാറിയിരുന്നു.
1987-ൽ കോടതി ഖനനം നിർത്തിവയ്ക്കാൻ ഉത്തരവിടുകയും അവരുടെ പ്രിയപ്പെട്ട കുന്നുകളിൽ സ്ഫോടനം നടത്തുന്നതിന് നിരോധനം ഏർപ്പെടുത്തുകയും ചെയ്തു.
ഖനി ഉടമകൾ സുപ്രീം കോടതിയിൽ അപ്പീൽ നൽകി.
1995 ജൂലൈയിൽ അവർ അവരുടെ അപ്പീൽ നിരസിച്ചു.
അന്നത്തെ പ്രഥമ വനിത ഹിലാരി ക്ലിന്റൺ അവരുടെ താൽപ്പര്യം സ്വീകരിച്ചു.
അതേ വർഷം തന്നെ ബീജിംഗിൽ നടന്ന അന്താരാഷ്ട്ര വനിതാ സമ്മേളനത്തിൽ പങ്കെടുക്കാൻ ദേവിയെ ക്ഷണിച്ചു.
ചടങ്ങുകളുടെ തുടക്കത്തിൽ നിലവിളക്ക് കൊളുത്താൻ അവളോട് ആവശ്യപ്പെടുകയും താൻ പോരാടുന്ന കാരണത്തെക്കുറിച്ചും സാധാരണക്കാർക്ക് എങ്ങനെ സ്വാധീനം ചെലുത്താമെന്നും സംസാരിച്ചു.
സുപ്രീം കോടതിയുടെ വിധി ഉണ്ടായിരുന്നിട്ടും കുറഞ്ഞ തോതിൽ ആണെങ്കിലും, കുന്നുകളിലും വനസംരക്ഷണ മേഖലകളിലും അനധികൃത ഖനനം തുടർന്നുകൊണ്ടിരുന്നു.
പാരിസ്ഥിതികവാദത്തിനുപുറമെ, ദേവിയുടെ മറ്റൊരു ഉദ്യമമായിരുന്നു സംഗ്രയിൽ ഒരു ഡിഗ്രി ഗ്രാന്റിങ് കോളേജ് സൃഷ്ടിക്കുന്നതിനുള്ള പ്രചാരണം.
താൻ പഠിക്കുന്നത് ശരിയല്ലെങ്കിലും, "വിദ്യാഭ്യാസത്തിന്റെ അഭാവം മൂലം ഞാൻ അനുഭവിച്ചതുപോലെ മറ്റുള്ളവർ അനുഭവിക്കണമെന്ന്" അവൾ ആഗ്രഹിക്കുന്നില്ലെന്ന് അവർ അവകാശപ്പെട്ടു.
ദേവി 2007 ഡിസംബർ 30-ന് 82-ആം വയസ്സിൽ ഇന്ത്യയിലെ ചണ്ഡീഗഢിൽ അന്തരിച്ചു.
അവാർഡുകൾ 1999-ൽ ദേവിക്ക് ഭാരത സർക്കാർ സ്ത്രീ ശക്തി പുരസ്‌കാരം നൽകി ആദരിച്ചു.
കിങ്ങിണി (ചലച്ചിത്രം)
1992-ൽ പുറത്തിറങ്ങിയ ഒരു മലയാള ചലച്ചിത്രമാണ് കിങ്ങിണി.
എ. എൻ. തമ്പിയാണ് കഥയും തിരക്കഥയും രചിച്ച് ഈ ചലച്ചിത്രം സംവിധാനം ചെയ്തിരിക്കുന്നത്.
രഞ്ജിനി, പ്രേം കുമാർ എന്നിവരാണ് പ്രധാന കഥാപാത്രങ്ങളായി അഭിനയിച്ചിരിക്കുന്നത്.
ബിച്ചു തിരുമല, മയൂരം തങ്കപ്പൻ നായർ, എ. എൻ. തമ്പി എന്നിവരാണ് ഗാനങ്ങൾ രചിച്ചിരിക്കുന്നത്.
കണ്ണൂർ രാജനാണ് സംഗീതസംവിധാനം നിർവ്വഹിച്ചിരിക്കുന്നത്.
അഭിനേതാക്കൾ അശോകൻ - ബൈജു പ്രകാശ് ജഗതി ശ്രീകുമാർ - നയാപ്പി നെടുമുടി വേണു - സോമദത്തൻ നമ്പൂതിരി പ്രേം കുമാർ - ലൂക്ക് മാത്യു ജഗന്നാഥ വർമ്മ - വലിയ തിരുമേനി ജഗന്നാഥൻ - തിരുമേനി കമൽ റോയ് - മഹേഷ് കുഞ്ചൻ - ചാണ്ടി തോമസ് മാമുക്കോയ - കുട്ടപ്പൻ രഞ്ജിനി - നന്ദിനി ആറന്മുള പൊന്നമ്മ - മഹേഷിന്റെ അമ്മൂമ്മ ഇന്നസെന്റ് - ഗോവിന്ദൻ തൊടുപുഴ വാസന്തി - കല്യാണി ശ്രീലത - കോളേജ് വിദ്യാർത്ഥിനി ശശികല - കിങ്ങിണിയുടെ അമ്മ സുജാത - കിങ്ങിണി സംഗീതം
ബിച്ചു തിരുമല , മയൂരം തങ്കപ്പൻ നായർ, എ എൻ തമ്പി എന്നിവരുടെ വരികൾക്ക് കണ്ണൂർ രാജൻ സംഗീതം നൽകി.
ദർശൻ രാമനാണ് ഈ ചിത്രത്തിന്റെ പശ്ചാത്തല സംഗീതം നിർവഹിച്ചിരിക്കുന്നത്.
തിരുവനന്തപുരം ചിത്രാഞ്ജലി സ്റ്റുഡിയോയിലെ ഇർഷാദ് ഹുസൈനാണ് റെക്കോർഡിസ്റ്റ്.
"കുറിഞ്ഞിപ്പൂവേ" - ആശാലത "കുറിഞ്ഞിപ്പൂവേ" (പാത്തോസ്) - ആശാലത "മാനസലോല മരതക വർണ" (രാഗം: മദ്ധ്യമാവതി) - കെ ജെ യേശുദാസ് "മലർ ചോരും" - കാഞ്ഞങ്ങാട് രാമചന്ദ്രൻ "മൗനം പോലും" - കെ ജെ യേശുദാസ് അവലംബങ്ങൾ പുറത്തേക്കുള്ള കണ്ണികൾ കിങ്ങിണി ഇന്റർനെറ്റ് മൂവി ഡാറ്റാബേസിൽ
കിങ്ങ്മാൻ റീഫ് ഇംഗ്ലീഷ് വിലാസം https://ml.wikipedia.org/wiki/Kingman_Reef കിങ്ങ്മാൻ റീഫിന്റെ ഓർത്തോഗ്രാഫിക് പ്രൊജക്ഷൻ.
നാസയുടെ എൻ.എൽ.ടി. ലാൻഡ്സാറ്റ് 7 എടുത്ത വർണ്ണചിത്രം.
ഏറെക്കുറെ പൂർണ്ണമായി സമുദ്രത്തിനടിയിലുള്ളതും മനുഷ്യവാസമില്ലാത്തതുമായ ഒരു ത്രികോണാകൃതിയിലുള്ള ദ്വീപാണ് കിങ്ങ്മാൻ റീഫ് / ˈ k ɪ ŋ m ən / .
ഇത് കിഴക്കുപടിഞ്ഞാറ് 18 കിലോമീറ്ററും തെക്കുവടക്ക് 9 കിലോമീറ്ററും വലിപ്പമുള്ളതാണ്.